Tak práve dnes som spojazdnil domáce sieťové úložisko. Napokon som sa rozhodol pre eTrayz od Xtreamer. Vyzerá to, že táto malá krabička bude dostatočne výkonná na to čo od nej požadujem. Teda ukladanie dokumentov, hudby, prípadne iných menších súborov. Ešte uvidíme, aká bude dostupnosť cez ich DDNS servis. Zatiaľ však mašinka vyzerá viac než zaujímavo. Moje PC vďaka tomu momentálne prišlo o operačný systém. Ale plánujem ho nainštalovať na 500GB disk ktorý som mal v pc pôvodne ako záložný. Pri zariadení Xtreamer ma celkom príjemne prekvapili jeho malé rozmery. Viem nie je to Synology ani nič podobné. Ale na moje potreby to zatiaľ bohato postačuje. A ak bude záujem, postnem sem časom nejaké skúsenosti z jeho používania. Zatiaľ som však spokojný.